pythainlp/thai-wiki-dataset-v3 huggingface dataset:
เซกิโระ: แชโดวส์ดายทไวซ์

เซกิโระ: แชโดวส์ดายทไวซ์ (Sekiro: Shadows Die Twice) เป็นวิดีโอเกมแนวต่อสู้-ผจญภัย พัฒนาโดยฟอร์มซอฟต์แวร์ และจัดจำหน่ายโดยแอคติวิชัน ตัวเกมวางจำหน่ายทั่วโลกสำหรับไมโครซอฟท์ วินโดวส์, เพลย์สเตชัน 4 และ เอกซ์บอกซ์วัน ในวันที่ 22 มีนาคม 2019 ตัวเกมจะให้ผู้เล่นรับบทเป็นชิโนะบิในยุคเซ็งโงกุที่รู้จักกันในชื่อ โอคามิ (แปลว่า หมาป่า ฉบับภาษาอังกฤษใช้ชื่อ Wolf) ในขณะที่เขาพยายามแก้แค้นกับซามูไรที่โจมตีเขาและลักพาตัวเจ้านายของเขา ตัวเกมได้รับเสียงชื่นชมเป็นอย่างมากจากนักวิจารณ์สากลที่เปรียบเทียบกับเกมซีรีส์ โซลส์ ที่ผลิตโดยฟอร์มซอฟต์แวร์
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2562
เกมสำหรับเพลย์สเตชัน 4‎
เกมสำหรับเอกซ์บอกซ์วัน
เกมสำหรับวินโดวส์‎
วิดีโอเกมที่มีฉากในประเทศญี่ปุ่น
วิดีโอเกมที่มีฉากในทวีปเอเชีย
วิดีโอเกมเกี่ยวกับนินจา
วิดีโอเกมลอบเร้น
เทโอดอร์ ฮ็อยส์

เทโอดอร์ ฮ็อยส์ (Theodor Heuss) เป็นนักการเมืองเสรีนิยมชาวเยอรมันตะวันตก เป็นประธานสหพันธ์สาธารณรัฐสหพันธ์สาธารณรัฐเยอรมนีคนแรกระหว่าง พ.ศ. 2492–2502
ประธานาธิบดีเยอรมนี
บุคคลจากรัฐบาเดิน-เวือร์ทเทิมแบร์ค
ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
สโมสรฟุตบอลซือริช

สโมสรฟุตบอลซือริช เป็นสโมสรฟุตบอลสวิตเซอร์แลนด์ ตั้งอยู่ที่ซือริช ปัจจุบันกำลังแข่งขันในสวิสซูเปอร์ลีก ซึ่งเป็นลีกระดับสูงสุดของประเทศ สโมสรถูกก่อตั้งขึ้นใน ค.ศ. 1896 ชนะเลิศสวิสซูเปอร์ลีก 12 สมัย และชนะเลิศสวิสคัพ 10 สมัย สนามเหย้าของสโมสรคือ Letzigrund มีความจุโดยประมาณ 25,000 ที่นั่ง นอกจากนี้สโมสรยังมีทีมฟุตบอลหญิงด้วย
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของสโมสร
FC Zürich stats 
Archive FC Zürich 
ซ
ซ
ทีมฟีฟ่า (วิดีโอเกมซีรีส์)
รถไฟเร็วเขตเมืองซือริช

รถไฟเร็วเขตเมืองซือริช (S-Bahn Zürich) เป็นโครงข่ายรถไฟเร็วในประเทศสวิตเซอร์แลนด์ ให้บริการในพื้นที่เมืองซือริชและบริเวณโดยรอบ โดยรถไฟบางเส้นทางก็ให้บริการข้ามพรมแดนประเทศเยอรมนีด้วย รถไฟเร็วเปิดให้บริการอย่างเป็นทางการในเดือนพฤษภาคม ค.ศ. 1990 และมีให้บริการรถชั้นหนึ่งซึ่งคิดเป็นสัดส่วน 1 ใน 4 ของขบวนรถ
== อ้างอิง ==
== แหล่งข้อมูลอื่น ==
ZVV official website: Routes & zones
ซ
วัลเทอร์ เชล

วัลเทอร์ เชล (Walter Scheel) เป็นนักการเมืองเยอรมัน เป็นสมาชิกของพรรคเสรีประชาธิปไตย อดีตประธานาธิบดีเยอรมนี ในช่วงที่วิลลี บรันท์ดำรงตำแหน่งเป็นนายกรัฐมนตรี เชลได้ดำรงตำแหน่งเป็นรัฐมนตรีว่าการกระทรวงการต่างประเทศและรองนายกรัฐมนตรี เชลดำรงตำแหน่งรักษาการนายกรัฐมนตรีของเยอรมนี ระหว่างวันที่ 7–16 พฤษภาคม ค.ศ. 1974 ภายหลังที่นายกรัฐมนตรีวิลลี บรันท์ ลาออก ซึ่งต่อมาไม่นานเขาก็ได้รับเลือกให้ดำรงตำแหน่งประธานาธิบดีจนกระทั่ง ค.ศ. 1979 เชลเป็นสมาชิกของคริสตจักรอีแวนเจลิคัลในเยอรมนี
==อ้างอิง==
ประธานาธิบดีเยอรมนี
วัลเทอร์ เชล
รองนายกรัฐมนตรีเยอรมนี
รัฐมนตรีว่าการกระทรวงการต่างประเทศเยอรมนี
บุคคลจากโซลิงเงิน
Republiko nasha, zdravey

Republiko naša, zdravej! (Републико наша, здравей!, "สาธารณรัฐของเรา, จงเจริญ!") เป็นเพลงชาติของสาธารณรัฐประชาชนบัลแกเรีย ระหว่าง ค.ศ. 1947 จนถึง ค.ศ. 1951.
เพลงชาติฉบับนี้ประกาศใช้เมื่อ ค.ศ. 1947 ภายหลังการลงประชามติสถาปนาสาธารณรัฐ เมื่อค.ศ.  1946 ต่อมาได้มีการประกาศใช้เพลงชาติฉบับใหม่ เมื่อค.ศ. 1951.
เพลงชาติฉบับนี้ ขับร้องครั้งแรกเมื่อวันที่ 14 กุมภาพันธ์ ค.ศ. 1947.
== เพลงอื่นๆ ==
ช่วงเวลาดังกล่าว ได้มีการจัดตั้งสหพันธรัฐบอลข่านใต้ "เฮ สลาฟ" ถูกใช้เป็นเพลงชาติอย่างไม่เป็นทางการ. ถึงกระนั้นเพลงดังกล่าวไม่ได้รับความนิยมก็ตาม. แม้สหพันธรัฐบอลข่านล่มสลายเมื่อ ค.ศ. 1948.
== บทร้อง ==
== อ้างอิง ==
เพลงภาษาบัลแกเรีย
เพลงชาติบัลแกเรีย
สาธารณรัฐประชาชนบัลแกเรีย
ลูคัส (กลุ่มดนตรีเกาหลีใต้)

ลูคัส (อังกฤษ:LU4US;เกาหลี:루커스) เป็นกลุ่มบอยแบนด์เกาหลีใต้ เปิดตัวครั้งแรกเมื่อวันที่ 4 กรกฎาคม 2014 ภายใต้สังกัด Box Media ปัจจุบันประกอบด้วยสมาชิก 4 คนคือ ดงฮยอน, แฮวอน, คยองจิน และ ชเว
==ประวัติ==
==สมาชิก==
==ผลงาน==
==อ้างอิง==
บัลการิโย มิลา

เพลงชาติสาธารณรัฐประชาชนบัลแกเรีย (Химн на Народната Република България|translit=Himn na Narodnata Republika Bëlgarija|italic=yes), มีชื่อเรียกอย่างไม่เป็นทางการว่า บัลแกเรีย มาตุภูมิที่รัก (Българийо мила|translit=Bëlgarijo mila) เป็นเพลงชาติของสาธารณรัฐประชาชนบัลแกเรีย ระหว่าง ค.ศ. 1951 จนถึง ค.ศ. 1964.
== ประวัติ ==
== บทร้อง ==
== ความคล้ายคลึงกับเพลงชาติโซเวียต ==
เพลงนี้มีเนื้อหากล่าวถึงแนวคิดโจเซฟ สตาลิน ผู้นำโซเวียตในยุคนั้น. ทำนองเพลงมีความคล้ายคลึงทางดนตรี เช่นเดียวกับ เพลงชาติสหภาพโซเวียต. จากคำแปลของเนื้อร้องในท่อนดังกล่าว :
== สกอร์ดนตรีสำหรับบรรเลงโดยวงออเครสตร้า ==
== อ้างอิง ==
เพลงภาษาบัลแกเรีย
เพลงชาติบัลแกเรีย
สาธารณรัฐประชาชนบัลแกเรีย
ริชชาร์ท ฟ็อน ไวทซ์เซ็คเคอร์

ริชชาร์ท คาร์ล ไฟรแฮร์ ฟ็อน ไวทซ์เซ็คเคอร์ (Richard Karl Freiherr von Weizsäcker) เป็นนักการเมืองเยอรมัน (CDU)อดีตประธานาธิบดีแห่งเยอรมนีระหว่างปี 1984 ถึง 1994 (ของเยอรมนีตะวันตก 1984–1990 และรวมเยอรมนี 1990–1994)
ริชชาร์ทได้รับการยกย่องว่าเป็นประธานาธิบดีแห่งเยอรมนีที่ได้รับความนิยมสูงสุด เขามีชื่อเสียงจากสุนทรพจน์ โดยเฉพาะอย่างยิ่งสุนทรพจน์ในวาระครบรอบ 40 ปีของการสิ้นสุดของสงครามโลกครั้งที่สองในยุโรปเมื่อวันที่ 8 พฤษภาคม 1985 เมื่อริชชาร์ทเสียชีวิต ชีวิตและงานทางการเมืองของเขาได้รับการยกย่องอย่างกว้างขวาง โดยที่ เดอะนิวยอร์กไทมส์ได้ขนานนามให้ว่า เป็น "ผู้พิทักษ์จิตสำนึกทางศีลธรรมของชาติ"
==อ้างอิง==
 
ประธานาธิบดีเยอรมนี
นายกเทศมนตรีกรุงเบอร์ลิน
บุคคลจากชตุทการ์ท
ศิษย์เก่าจากมหาวิทยาลัยออกซฟอร์ด
ศิษย์เก่าจากมหาวิทยาลัยเกรอนอบล์
ศิษย์เก่าจากมหาวิทยาลัยเกิททิงเงิน
ฟิโอดอร์ ตอลบูคิน

ฟิโอดอร์ อีวาโนวิช ตอลบูคิน (Фёдор Ива́нович Толбу́хин; 16 มิถุนายน 1894 – 17 ตุลาคม 1949) เป็นผู้บัญชาการทหารโซเวียต
ตอลบูคิน เกิดในครอบครัวชาวนาในจังหวัดยาโรสลัฟล์ทางตะวันออกเฉียงเหนือของกรุงมอสโก เขาอาสาเข้าร่วมกับกองทัพจักรวรรดิในปี 1914 ซึ่งเป็นช่วงที่สงครามโลกครั้งที่หนึ่งประทุขึ้น เขาได้รับการเลื่อนตำแหน่งอย่างต่อเนื่องเลื่อนจากพลทหารเป็นร้อยเอกในปี 1916 นอกจากนี้เขายังได้รับเครื่องราชอิสริยาภรณ์และเหรียญกล้าหาญหลายครั้ง
ในเดือนสิงหาคม 1918 ตอลบูคินได้เข้าร่วมกับกองทัพแดงซึ่งเขาทำหน้าที่เป็นเสนาธิการกองพลทหารราบที่ 56 หลังจากสงครามกลางเมืองรัสเซียสิ้นสุดลง ตอลบูคินได้รับตำแหน่งเจ้าหน้าที่จำนวนมาก นอกจากนี้เขายังได้เรียนที่วิทยาลัยการทหารฟรุนเซสำหรับการฝึกเสนาธิการขั้นสูง เขาสำเร็จการศึกษาในปี 1931 ในปี 1937 หลังจากตำแหน่งเจ้าหน้าที่หลายชุด ตอลบูคินได้รับคำสั่งจากกองพล ในปี 1938 ตอลบูคินได้รับการแต่งตั้งให้เป็นเสนาธิการมนฑลทหารทรานส์คอเคซัส
ตอลบูคินยังคงอยู่ในตำแหน่งนี้ผ่านช่วงการเปิดฉากปฏิบัติการบาร์บารอสซาจนถึงเดือนสิงหาคม 1941 เมื่อเขาได้รับการแต่งตั้งให้เป็นเสนาธิการแนวรบไครเมีย ซึ่งเขาดำรงอยู่จนถึงเดือนมีนาคม 1942 ตั้งแต่เดือนพฤษภาคมถึงกรกฎาคม 1942 เขาเป็นผู้ช่วยผู้บัญชาการมนฑลทหารสตาลินกราด หลังจากนั้นเขาก็ได้เป็นผู้บัญชาการกองทัพที่ 58 จนถึงเดือนมีนาคม 1943 กองทัพที่ 58 มีส่วนร่วมในการต่อสู้ของสตาลินกราดซึ่งตอลบูคินอยู่เหนือกว่า พลเอกอันเดรย์ เยเรเมนโกได้ยกย่องกองบัญชาการและความกล้าหาญทางทหารของเขา หลังจากบัญชาการกองทัพ 57 ตอลบูคินได้เข้าบัญชาการแนวรบใต้
ในเดือนตุลาคม 1943 แนวรบใต้ถูกเปลี่ยนชื่อเป็นแนวรบยูเครนที่ 4 ตอลบูคินเป็นผู้ช่วยนายพลโรดีออน มาลีนอฟสกีแห่งแนวรบยูเครนที่ 3 ในการรุกโลว์เวอร์นีเปอร์และการรุกนีเปอร์–คาร์เพเทียน ในเดือนพฤษภาคม 1944 ตอลบูคินถูกย้ายไปควบคุมแนวรบยูเครนที่ 3 ในช่วงการทัพฤดูร้อนตั้งแต่เดือนมิถุนายนถึงตุลาคม 1944 ตอลบูคินและมาลีนอฟสกีเปิดฉากบุกโจมตีบอลข่านและสามารถเอาชนะโรมาเนียส่วนใหญ่ได้ ในวันที่ 12 กันยายน 1944 สองวันหลังจากได้รับการเลื่อนตำแหน่งนายพลมาลีนอฟสกีให้เป็นจอมพลแห่งสหภาพโซเวียต ตอลบูคินก็ได้รับการเลื่อนยศในแบบเดียวกัน ขณะที่มาลีนอฟสกีเคลื่อนทัพไปทางตะวันตกเฉียงเหนือสู่ฮังการีและยูโกสลาเวีย ตอลบูคินก็ได้เข้ายึดครองบัลแกเรีย เมื่อเริ่มต้นในการทัพฤดูหนาว ตอลบูคินเปลี่ยนกองทัพของเขาไปทางทิศตะวันตกเฉียงเหนือของฝ่ายอักษะ จึงทำให้ตอลบูคินเข้าปลดปล่อยยูโกสลาเวียและบุกทางตอนใต้ของฮังการี
หลังจากสงคราม ตอลบูคินเป็นผู้บัญชาการทหารสูงสุดของกลุ่มกองกำลังใต้ซึ่งประกอบไปด้วยภูมิภาคบอลข่าน ในเดือนมกราคม 1947 ตอลบูคินได้เป็นผู้บัญชาการมนฑลทหารทรานส์คอเคซัสจนกระทั่งเขาเสียชีวิตในวันที่ 17 ตุลาคม 1949
== บรรณานุกรม ==
Храпченков В. К. Солдат Отчизны в маршальских погонах. Ярославль: Нюанс, 2005. 380, [3] с.: ил., портр., карты. (60 лет Великой Победы).
Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.
Кузнецов П. Г. Маршал Толбухин [1894-1949]. — М., 1966.
Мальцев Е. Е. В годы испытаний. — М.: Воениздат, 1979.
Народни хероји Југославије, «Партизанска књига» Љубљана, «Народна књига» Београд, «Побједа Титоград», 1982 година.
ทหารชาวโซเวียตในสงครามโลกครั้งที่สอง
จอมพลแห่งสหภาพโซเวียต
วีรชนแห่งสหภาพโซเวียต
7 วันบัลลังก์ราชินี

7 วันบัลลังก์ราชินี (7일의 왕비, Queen for Seven Days) ละครโทรทัศน์แนวอิงประวัติศาสตร์ นำแสดงโดย พัก มิน-ย็อง ในบท พระนางทันกย็อง แห่งโชซ็อน กับ ย็อน อู-จิน และ อี ดง-ก็อน ออกอากาศทุกวันพฤหัสบดีและศุกร์ ทางช่อง เคบีเอส 2 เวลา 22.00 น. (KST) ออกอากาศตอนแรกวันที่ 31 พฤษภาคม พ.ศ. 2560 และออกอากาศตอนสุดท้ายวันที่ 3 สิงหาคม พ.ศ. 2560
== เนื้อเรื่อง ==
เรื่องราวโศกนาฏกรรมความรักระหว่าง พระเจ้าชุงจง (ย็อน อู-จิน) และ พระนางทันกย็อง (พัก มิน-ย็อง) ที่ได้รับการสถาปนาเป็นพระมเหสีได้เพียง 7 วันก็ถูกปลด
== นักแสดง ==
=== หลัก ===
พัก มิน-ย็อง รับบท ชิน แช-คย็อง (ภายหลัง พระนางทันกย็อง)
*พัก ชี-อึน รับบท ชิน แช-คย็อง วัยเด็ก
ย็อน อู-จิน รับบท อี ย็อก เจ้าชายจินซ็อง หรือ นักจุน (ภายหลัง พระเจ้าชุงจง)
*แพ็ก ซึง-ฮวัน รับบท อี ย็อก วัยเยาว์
อี ดง-ก็อน รับบท อี ยุง พระเจ้าย็อนซัน
*อัน โด-กยู รับบท เจ้าชายรัชทายาทอี ยุง
=== สมทบ ===
==== พระราชวงศ์ ====
โด จี-ว็อน รับบท พระนางจาซุน พระพันปีหลวง พระมารดาของอี ย็อก
ซง จี-อิน รับบท พระนางชิน พระมเหสีของอี ยุง
ซน อึน-ซอ รับบท พระสนมซุกว็อน ชัง นก-ซู พระสนมเอกและคนสนิทของอี ยุง
==== เสนาบดี ====
ชัง ฮย็อน-ซ็อง รับบท ชิน ซู-กึน พระเชษฐาของพระนางชิน และพ่อของแช-คย็อง
คัง ชิน-อิล รับบท อิม ซา-ฮง คนสนิทของอี ยุง
พัก ว็อน-ซัง รับบท พัก ว็อน-จง
ยู ฮย็อน-ควัน รับบท ยู ซุน-จ็อง
ยู ซึง-พง รับบท ยู จา-กวัง
อี ฮวา-รย็อง รับบท ซ็อง ฮี-อัน
==== อื่น ๆ ====
คัง กี-ย็อง รับบท โช ควัง-โอ สหายของอี ย็อก
*ช็อง ยู-อัน รับบท โช ควัง-โอ วัยเด็ก
คิม มิน-โฮ รับบท แพ็ก ซุก-ฮี สหายของอี ย็อก
*โช บย็อง-กยู รับบท แพ็ก ซุก-ฮี วัยเด็ก
ฮวัง ชัน-ซ็อง รับบท ซอ โน องครักษ์ของอี ย็อก
*ชเว มิน-ย็อง รับบท ซอ โน วัยเด็ก
คิม กี-ชุน รับบท มัก แก พ่อของซอ โน, อดีตเสมียนในหน้าที่ในระหว่างช่วงพระเจ้าซ็องจงสวรรคต
ยู มิน-กยู รับบท กี รย็อง องครักษ์ของอี ยุง
อี แจ-อู รับบท แม่ทัพหลวง
โก โพ-กย็อล รับบท ยุน มย็อง-ฮเย, หลานสาวของพัก ว็อน-จ็อง
*พัก ซอ-ย็อน รับบท ยุน มย็อง-ฮเย วัยเด็ก
คิม ช็อง-ย็อง รับบท ท่านหญิงคว็อน ภรรยาของชิน ซู-กึน และแม่ของแช-คย็อง
ย็อม ฮเย-รัน รับบท พี่เลี้ยงของแช-คย็อง
ชเว ซ็อง-คย็อง รับบท ขันทีคิม
ยุน อิน-โจ รับบท ชเวซังกุง นางสนองพระโอษฐ์ของพระพันปีหลวง
คิม ช็อง-ฮัก รับบท พระเจ้าซ็องจง กษัตริย์พระองค์ก่อน
อู ฮี-จิน รับบท พระนางเชฮ็อน พระมารดาแท้ ๆ ของพระเจ้าย็อนซัน
== อ้างอิง ==
== แหล่งข้อมูลอื่น ==
ละครโทรทัศน์ช่องเคบีเอส‎
ไรชส์มารีเนอ

ไรชส์มารีเนอ (Reichsmarine) เป็นชื่อของกองกำลังป้องกันตนเองทางทะเลของเยอรมนีระหว่าง ค.ศ. 1919 ถึง 1935 โดยถือเป็นเหล่าทัพหนึ่งของไรชส์แวร์ (Reichswehr) ในบัญชาของกระทรวงไรชส์แวร์
ตามสนธิสัญญาแวร์ซาย ไรชส์มารีเนอจะมีกำลังพลได้ไม่เกิน 15,000 นาย ห้ามมีเรือดำน้ำ มีเรือเดรดนอตได้ไม่เกิน 6 ลำ, เรือลาดตระเวนไม่เกิน 6 ลำ, เรือพิฆาตไม่เกิน 12 ลำ, เรือตอร์ปีโดไม่เกิน 12 ลำ เรือใหม่ที่จะขึ้นประจำการทดแทนห้ามมีระวางเกิน 10,000 ตัน ในปีค.ศ. 1935 ฮิตเลอร์ได้ฉีกสนธิสัญญาแวร์ซายทิ้ง และยกระดับกองกำลังนี้เป็นกองทัพเรือเต็มรูปแบบที่ชื่อว่า ครีคส์มารีเนอ (Kriegsmarine)
==ทำเนียบผู้บังคับบัญชา==
ผู้บริหารสูงสุดของไรชส์มารีเนอมีชื่อตำแหน่งว่า อธิบดีกรมทหารเรือ (Chef der Admiralität) ระหว่าง 1919 ถึง 1920 ต่อมาได้เปลี่ยนไปใช้ชื่อตำแหน่งว่า อธิบดีกรมบัญชาการทัพเรือ (Chefs der Marineleitung)
รายนามอธิบดีกรมทหารเรือ (Chef der Admiralität)
พลเรือโท อาด็อล์ฟ ฟอน ทรอทา (Adolf von Trotha) ดำรงตำแหน่ง 26 มีนาคม ค.ศ. 1919
พลเรือตรี วิลลีอัม มีชาเอลิส (William Michaelis) เข้ารักษาการ 22 มีนาคม ค.ศ. 1920
พลเรือโท เพาล์ เบนค์เคอ (Paul Behncke) ดำรงตำแหน่ง 1 กันยายน ค.ศ. 1920
รายนามอธิบดีกรมบัญชาการทัพเรือ (Chefs der Marineleitung)
พลเรือโท เพาล์ เบนค์เคอ (Paul Behncke) ดำรงตำแหน่ง 14 กันยายน ค.ศ. 1920
พลเรือโท ฮันส์ เซ็นเคอร์ (Hans Zenker) ดำรงตำแหน่ง 1 ตุลาคม ค.ศ. 1924
พลเรือโท เอริช เรเดอร์ (Erich Raeder) ดำรงตำแหน่ง 1 ตุลาคม ค.ศ. 1928 ถึง 1 มิถุนายน ค.ศ. 1935
==อ้างอิง==
 
กองทัพเรือเยอรมัน
กองทัพสาธารณรัฐไวมาร์
กองทัพนาซีเยอรมนี
ย
ยุย โยโกยามะ

ยุย โยโกยามะ  ชื่อเล่น ยุยฮัง  เกิดเมื่อวันที่ 8 ธันวาคม ค.ศ. 1992 ที่ จังหวัดเกียวโต  เธอเข้าร่วมเป็นสมาชิก AKB48 ในฐานะสมาชิกรุ่นที่ 9 เมื่อปี ค.ศ. 2009   เธอเป็นอดีตผู้จัดการทั่วไปของ AKB48 Groupหรือ โซคันโตคุ และยังเป็นอดีตกัปตันทีม A ของ AKB48 นอกจากนี้ปี ค.ศ. 2011 ยุยฮัง ยังได้เป็นสมาชิกในยูนิต Not Yet
ยุยฮังประกาศจบการศึกษาจาก AKB48 เมื่อวันที่ 12 กันยายน ค.ศ. 2021 ในคอนเสิร์ต AKB48 2021 Last Summer Party!
==ประวัติ==
==AKB48 เลือกตั้งเซ็มบัตสึ==
ไม่ติดอันดับในการเลือกตั้งเซ็มบัตสึครั้งที่ 2 ปี 2553
อันดับที่ 19 ในการเลือกตั้งเซ็มบัตสึครั้งที่ 3 ปี 2554
อันดับที่ 15 ในการเลือกตั้งเซ็มบัตสึครั้งที่ 4 ปี 2555
อันดับที่ 13 ในการเลือกตั้งเซ็มบัตสึครั้งที่ 5 ปี 2556
อันดับที่ 13 ในการเลือกตั้งเซ็มบัตสึครั้งที่ 6 ปี 2557
อันดับที่ 10 ในการเลือกตั้งเซ็มบัตสึครั้งที่ 7 ปี 2558
อันดับที่ 11 ในการเลือกตั้งเซ็มบัตสึครั้งที่ 8 ปี 2559
อันดับที่ 7 ในการเลือกตั้งเซ็มบัตสึครั้งที่ 9 ปี 2560 (ติดคามิ 7 ครั้งแรก)
อันดับที่ 6 ในการเลือกตั้งเซ็มบัตสึครั้งที่ 10 ปี 2561 (คามิ 7)
==ผลงานเพลง==
=== ซิงเกิลร่วมกับ AKB48 ===
====AKB48 A-Sides====
Everyday, Katyusha
Flying Get
Kaze wa Fuiteiru
GIVE ME FIVE!
Manatsu no Sounds Good!
Gingham Check
UZA
Eien Pressure
So long!
Sayonara Crawl (มีเดียเซ็มบัตสึ)
Koi Suru Fortune Cookie
Heart Ereki
Mae Shika Mukanee
Labrador Retriever (มีเดียเซ็มบัตสึ)
Kokoro no Placard
Kibouteki Refrain (มีเดียเซ็มบัตสึ)
Green Flash
Bokutachi wa Tatakawanai (มีเดียเซ็มบัตสึ)
Halloween Night
Kuchibiru ni Be My Baby
Kimi wa Melody
Tsubasa wa Iranai (มีเดียเซ็มบัตสึ)
LOVE TRIP / Shiawase wo Wakenasai
High Tension
Shoot Sign (มีเดียเซ็มบัตสึ)
Negaigoto no Mochigusare (มีเดียเซ็มบัตสึ)
＃SukiNanda
11gatsu no Anklet (มีเดียเซ็มบัตสึ)
Jabaja (มีเดียเซ็มบัตสึ)
Teacher Teacher (มีเดียเซ็มบัตสึ)
Sentimental Train
NO WAY MAN
Jiwaru DAYS
Sustainable
Shitsuren, Arigatou
=== อัลบั้มร่วมกับ AKB48 ===
=== ซิงเกิลร่วมกับ NMB48 ===
====NMB48 A-Sides ====
Kitagawa Kenji
====NMB48 B-Sides====
Hoshizora no Caravan (Kitagawa Kenji)
Todokanasoude Todokumono (Bokura no Eureka)
=== อัลบั้มร่วมกับ NMB48 ===
=== ซิงเกิลร่วมกับ Not Yet ===
"Shūmatsu Not Yet"
"Naminori Kakigōri"
"Perapera Perao"
"Suika Baby"
"Hirihiri no Hana"
==ผลงานการแสดง==
===รายการวาไรตี้===
เอเคบิงโก!
Naruhodo High School
NMB Genin!!
===ละคร===
Majisuka Gakuen 2 (マジスカ学園2) (2011) - Otabe
Sailor Zombie (2014) - Yui
Majisuka Gakuen 4 (マジスカ学園4) (2015) - Otabe
Majisuka Gakuen 5 (マジスカ学園5) (2015) - Otabe
Cabasuka Gakuen (2016) Otabe / Maguro-chan
Crow's Blood (2016) - Furugouri Chisa
AKB Horror Night Adrenaline no Yoru (2016) - Noriko
AKB Love Night Koi Koujou (2016) - Miyu
Tofu Pro Wrestling (2017) - herself / Long Speech Yokoyama
Hannari Girori no Yoriko-san (2018) - Shindou Yoriko
Majimuri Gakuen (2018) - Raman / Goshirakawa Noriko
===ภาพยนตร์===
NMB48 Geinin! THE MOVIE Owarai Seishun Girls! (NMB48 げいにん！THE MOVIE お笑い青春ガールズ！) (2013)
Yume wa Ushi no Oishasan (2014) - Narration
NMB48 Geinin! The Movie Returns Sotsugyou! Owarai Seishun Girls!! Aratanaru Tabiachi (2014) - herself (Cameo)
==อ้างอิง==
==แหล่งข้อมูลอื่น==
บุคคลที่ยังมีชีวิตอยู่
นักร้องหญิงญี่ปุ่น
ไอดอลญี่ปุ่น
บุคคลจากเกียวโต
สมาชิกของเอเคบีโฟร์ตีเอต
สมาชิกของเอ็นเอ็มบีโฟร์ตีเอต
ยูทูเบอร์ชาวญี่ปุ่น
ควร์ท เกออร์ค คีซิงเงอร์

ควร์ท เกออร์ค คีซิงเงอร์ (เยอรมัน: Kurt Georg Kiesinger) เป็นนักการเมือง อดีตนายกรัฐมนตรีเยอรมนี (เยอรมนีตะวันตก) อดีตมุขมนตรีรัฐบาเดิน-เวือร์ทเทิมแบร์ค และอดีตประธานสภาผู้แทนรัฐเยอรมนีเขาเป็นประธานของสหภาพประชาธิปไตยคริสเตียน ช่วงปี ค.ศ. 1967 ถึง 1971 คีซิงเงอร์เป็นที่ยอมรับว่าเป็นนักพูดและคนกลางที่โดดเด่น จนได้รับการขนานนามว่า "ลิ้นเงิน" ควร์ทยังเป็นนักเขียนบทกวีและหนังสือต่าง ๆ และเป็นผู้ก่อตั้งมหาวิทยาลัย Konstanz และ Ulm ในขณะเป็นมุขมนตรีรัฐบาเดิน-เวือร์ทเทิมแบร์ค
นายกรัฐมนตรีเยอรมนี
สมาชิกพรรคนาซี
มุขมนตรีบาเดิน-เวือร์ทเทิมแบร์ค
ฮิโตมิ ฮนดะ

ฮิโตมิ ฮนดะ (; เกิด 6 ตุลาคม ค.ศ. 2001) เป็นนักร้องชาวญี่ปุ่น รู้จักกันในฐานะสมาชิกของเกิร์ลกรุปเกาหลีใต้-ญี่ปุ่น ไอซ์วัน จากการเข้าแข่งขันพรอดิวซ์โฟร์ตีเอต และเป็นหนึ่งในสมาชิกของกลุ่มไอดอลญี่ปุ่น เอเคบีโฟร์ตีเอต ทีมเอต
ในปี ค.ศ. 2018 ฮนดะเข้าร่วมรายการ พรอดิวซ์โฟร์ตีเอต ได้ตำแหน่งอันดับที่ 9 พร้อมเปิดตัวในฐานะสมาชิก ไอซ์วัน เมื่อวันที่ 29 ตุลาคม ค.ศ. 2018
== อาชีพ ==
ฮนดะออดิชั่นAKB48 ทีม 8 ในปี 2014 และได้รับการเลือกเมื่ออายุ 12 ปี, เป็นตัวแทนของจังหวัดโทจิงิ.
ในปี 2018 ฮนดะได้เข้าร่วมรายการพรอดิวซ์โฟร์ตีเอต และอยู่ในอันดับที่ 9 เธอกลายเป็นสมาชิกของวงไอดอลเกาหลี - ญี่ปุ่น ไอซ์วัน เธอเข้าร่วมไอซ์วันจนกระทั่งสัญญาของเธอกับไอซ์วัน สิ้นสุดในวันที่ 29 เมษายน 2021
ในเดือนตุลาคม 2020 ฮนดะเป็นนางแบบให้กับแบรนด์ญี่ปุ่น titty&co ในคอลเล็กชั่น ฤดูหนาว 2020 ต่อมาเธอก็กลายเป็นนางแบบในกับรุ่นพิเศษของแบรนด์ในปี 2021
เมื่อวันที่ 8 ตุลาคม พ.ศ. 2564 เธอได้เปิดตัวแบรนด์เครื่องสำอางด้านความงามของตนเองชื่อ NOTONE
== หมายเหตุ ==
== อ้างอิง ==
== แหล่งข้อมูลอื่น ==
ไอดอลญี่ปุ่น
นักร้องป็อปหญิงญี่ปุ่น
สมาชิกของเอเคบีโฟร์ตีเอต
สมาชิกของไอซ์วัน
บุคคลจากจังหวัดโทจิงิ
ผู้เข้าแข่งขันพรอดิวซ์โฟร์ตีเอต
นักร้องเพลงภาษาเกาหลีชาวญี่ปุ่น
ศิลปินสังกัดสวิงเอนเตอร์เทนเมนต์
สวนลุมไนท์บาซาร์

สวนลุมไนท์บาซาร์ เป็นตลาดกลางคืนแห่งแรกในกรุงเทพมหานคร ตั้งอยู่บนที่ดินของสำนักงานทรัพย์สินส่วนพระมหากษัตริย์ บริเวณหัวมุมทางด้านตะวันออกเฉียงเหนือของสี่แยกวิทยุ บริเวณถนนพระรามที่ 4 แขวงลุมพินี เขตปทุมวัน กรุงเทพมหานคร และยังมีพื้นที่ติดกับสวนลุมพินีทางทิศตะวันตก โดยมีถนนวิทยุเป็นเส้นแบ่ง ซึ่งเป็นที่ตั้งของโรงเรียนเตรียมทหารเดิม สวนลุมไนท์บาซาร์พัฒนาโดย พี.คอน. ดีเวล็อปเมนท์ เปิดให้บริการในปี พ.ศ. 2544 และได้ปิดเมื่อช่วงต้นปี พ.ศ. 2554 เนื่องจากหมดสัญญาเช่ากับสำนักงานทรัพย์สินส่วนพระมหากษัตริย์ โดยได้ย้ายไปสร้างสวนลุมไนท์บาซาร์แห่งใหม่บริเวณสี่แยกรัชดา-ลาดพร้าว และในปัจจุบัน ที่ตั้งของสวนลุมไนท์บาซาร์เดิมคือโครงการ วัน แบงค็อก
ปกติ สวนลุมไนท์บาซาร์จะเปิดตั้งแต่ 21:00 น. แต่มีร้านค้าบางร้านเปิดภายหลัง สินค้าส่วนใหญ่จะเป็นของขวัญ เสื้อผ้า อัญมณี ผลไม้ แผ่นคอมแพ็คลามิเนต รวมทั้งผลิตภัณฑ์ทำมือ เช่น ผ้าทอ และศิลปกรรม เช่น ภาพวาด และประติมากรรม ภายในสวนลุมไนท์บาซาร์ยังมีลานเบียร์ขนาดใหญ่พร้อมอาหารหลากหลายชนิด และความบันเทิงแบบครบวงจร ส่วนด้านนอกของตลาดมีพื้นที่ที่เงียบสงบ มีร้านอาหารที่ให้บริการทุกที่นั่งทั้งด้านในและด้านนอกของตลาด
ภายในสวนลุมไนท์บาซาร์ยังมี บางกอกฮอลล์ หรือที่รู้จักกันในชื่อ บีอีซี-เทโร ฮอลล์ ตามชื่อเจ้าของในขณะนั้น (ปัจจุบันคือเทโร เอ็นเตอร์เทนเม้นท์) ซึ่งเป็นศูนย์ประชุมที่ใช้จัดกิจกรรมความบันเทิงในทุกรูปแบบ โดยเฉพาะคอนเสิร์ต มีความจุ 6,000 ที่นั่ง และยังมีโรงละครโจหลุยส์ของคณะนาฏยศาลา หุ่นละครเล็ก คณะละครหุ่นกระบอกแบบไทยเดิม ซึ่งจะทำการแสดงละครเวทีเรื่องรามเกียรติ์ ซึ่งเป็นวรรณคดีแห่งชาติของประเทศไทย โดยหลังจากสวนลุมไนท์บาซาร์ปิดลง โรงละครโจหลุยส์จึงได้ย้ายมาอยู่ที่ เอเชียทีค เดอะ ริเวอร์ฟร้อนท์ แทนมาจนถึงปัจจุบัน
== การปิดสวนลุมไนท์บาซาร์ ==
หลังจากที่ พี.คอน. ดีเวล็อปเมนท์ ผู้ก่อสร้างสวนลุมไนท์บาซาร์ได้เช่าที่ดินจากสำนักงานทรัพย์สินส่วนพระมหากษัตริย์และสร้างขึ้นเป็นสวนลุมไนท์บาซาร์แล้ว ในสัญญาได้ระบุไว้ว่าจะต้องปิดสวนลุมไนท์บาซาร์ในวันที่ 31 มีนาคม พ.ศ. 2549 และให้ย้ายออกจากพื้นที่เช่าก่อนสิ้นเดือนเมษายน พ.ศ. 2550 แต่จนถึงปลายปี พ.ศ. 2553 ผู้ค้าจำนวนมากก็ยังคงเปิดให้บริการอยู่ แต่ในที่สุด สวนลุมไนท์บาซาร์ก็ได้ปิดอย่างเป็นทางการเมื่อช่วงต้นปี พ.ศ. 2554 โดยสำนักงานทรัพย์สินส่วนพระมหากษัตริย์ได้ใช้พื้นที่นี้ในการพัฒนาอสังหาริมทรัพย์ขึ้นเป็นอาคารสำนักงาน พื้นที่ค้าปลีก ที่อยู่อาศัย และสถานบันเทิง และกลายมาเป็นโครงการ วัน แบงค็อก ที่กำลังก่อสร้างอยู่ในปัจจุบัน
== สวนลุมไนท์บาซาร์แห่งใหม่ ==
หลังจากพื้นที่สวนลุมไนท์บาซาร์เดิมหมดสัญญาเช่ากับสำนักงานทรัพย์สินพระมหากษัตริย์แล้ว พี.คอน. ดีเวล็อปเมนท์ ได้ลงทุนซื้อที่ดินแปลงใหญ่บริเวณหัวมุมทางด้านตะวันตกเฉียงใต้ของสี่แยกรัชดา-ลาดพร้าวจากการรถไฟแห่งประเทศไทย ซึ่งเป็นที่ตั้งเดิมของตลาดกลางคืนรัชดา โดยที่ผู้ขายส่วนใหญ่ของตลาดกลางคืนรัชดาได้ย้ายไปขายที่อื่น และในปัจจุบันได้ก่อสร้างจนแล้วเสร็จและเปิดเป็นสวนลุมไนท์บาซาร์ รัชดาภิเษก เป็นที่เรียบร้อย
== ดูเพิ่ม ==
ตลาดในกรุงเทพมหานคร
== อ้างอิง ==
ตลาดกลางคืนในกรุงเทพมหานคร
เขตปทุมวัน
คาร์ล ฟรีดริช แกรนด์ดยุกแห่งซัคเซิน-ไวมาร์-ไอเซอนัค

คาร์ล ฟรีดริช แห่งซัคเซิน-ไวมาร์-ไอเซอนัค (Carl Friedrich von Sachsen-Weimar-Eisenach) เป็นแกรนด์ดยุกแห่งซัคเซิน-ไวมาร์-ไอเซอนัค เป็นบุตรของดยุกคาร์ล เอากุสท์ กับเจ้าหญิงลูอีเซอแห่งเฮ็สเซิน-ดาร์มชตัท
คาร์ล ฟรีดริช สมรสกับแกรนด์ดัชเชสมาเรีย ปาวลอฟนา แห่งรัสเซีย เมื่อปีค.ศ. 1804 มีโอรสธิดาด้วยกัน 4 พระองค์ หนึ่งในนั้นคือพระนางเอากุสทา จักรพรรดินีเยอรมัน ทำให้ดยุกคาร์ล ฟรีดริช มีศักดิ์เป็นอัยยิกา (ตา) ในจักรพรรดิฟรีดริชที่ 3 แห่งเยอรมนี
==อ้างอิง==
กล้องโทรทรรศน์ขอบฟ้าเหตุการณ์

กล้องโทรทรรศน์ขอบฟ้าเหตุการณ์ (Event Horizon Telescope) เป็นโครงการศึกษาหลุมดำโดยใช้กล้องโทรทรรศน์วิทยุทุกตัวที่ทำงานร่วมกันเป็นเครือข่ายทั่วโลก โดยใช้เทคนิคที่เรียกว่าอินเทอร์เฟียโรเมทรีแนวเส้นฐานยาวมาก (very-long-baseline interferometry) ทำให้ได้ความละเอียดของภาพเทียบเท่ากับกล้องโทรทรรศน์วิทยุที่มีขนาดหน้าจานใหญ่เท่ากับโลกทั้งใบ โดยมีเป้าหมายหลักคือเพื่อสำรวจสภาพแวดล้อมของหลุมดำมวลยวดยิ่งที่ชื่อว่าแซจิสเทเรียสเอสตาร์ (Sagittarius A*) ซึ่งอยู่บริเวณใจกลางทางช้างเผือก รวมทั้งหลุมดำที่มีขนาดใหญ่กว่าซึ่งอยู่บริเวณใจกลางดาราจักรเมซีเย 87 โดยมีความละเอียดเชิงมุมที่เปรียบเทียบได้กับขอบฟ้าเหตุการณ์ของหลุมดำ
== เมซีเย 87* ==

ภาพหลุมดำภาพแรกที่ได้จากภายในดาราจักรเมซีเย 87 ถูกเผยแพร่เมื่อวันที่ 10 เมษายน พ.ศ. 2562
==อ้างอิง==
กล้องโทรทรรศน์อินเทอร์เฟอโรมิเตอร์
ฟรีดริช

ฟรีดริช (Friedrich) เป็นชื่อบุคคลเยอรมันสำหรับบุรุษ นิยมใช้จนถึงคริสต์ทศวรรษ 1900 เทียบได้กับชื่อ เฟรเดอริก (Frederick) ในภาษาอื่นๆ
==บุคคลที่มีชื่อเสียง==
พระเจ้าฟรีดริชที่ 2 แห่งปรัสเซีย – เจ้าแผ่นดิน
จักรพรรดิฟรีดริชที่ 3 แห่งเยอรมนี – เจ้าแผ่นดิน
เกออร์ค วิลเฮ็ล์ม ฟรีดริช เฮเกิล – นักปรัชญา
ฟรีดริช เอ็งเงิลส์ – นักปรัชญา
ฟรีดริช นีทเชอ – นักกวี, นักปรัชญา
ฟรีดริช ชิลเลอร์ – นักกวี, นักแต่งบทละคร ,นักปรัชญา
ฟรีดริช ชเลเกิล – นักกวี, นักปรัชญา
คาร์ล ฟรีดริช เกาส์ – นักคณิตศาสตร์
คาร์ล ฟรีดริช เบ็นทซ์ – ผู้สร้างรถยนต์คันแรกของโลก
ฟรีดริช ออลบริชท์ – นายทหาร
ฟรีดริช เพาลุส – นายทหาร
ฟาโรห์สเมนเดส

เฮดจ์เคเปอร์เร เซเตเพนเร สเมนเดส เป็นฟาโรห์ผู้ทรงสถาปนาราชวงศ์ที่ยี่สิบเอ็ดแห่งอียิปต์ และทรงขึ้นครองราชย์ต่อฟาโรห์รามเสสที่ 11 ในอียิปต์ล่าง พระองค์มีพระนามเดิมว่า เนสบาเนบดเจด แต่การแปลภาษาเป็นภาษากรีกนั้นเรียกว่า สเมนเดส โดยนักเขียนยุคคลาสสิกคือ โจเซฟัส และ เซกตุส แอฟริกานุส ซึ่งต้นกำเนิดของพระองค์นั้นยังคงเป็นปริศนาอยู่ และมีการสันนิษฐานว่าพระองค์นั้นเคยเป็นผู้ทรงอำนาจในอาณาเขตของอียิปต์ล่างในช่วงการปกครองของฟาโรห์รามเสสที่ 11 และมีศูนย์กลางอำนาจนั้นอยู่ที่เมืองทานิส
== ครอบครัว ==
พระองค์อาจจะเป็นบุตรชายของสตรีชาวอียิปต์นามว่า เฮเร ซึ่งมารดาของพระองค์นั้นเป็นหัวหน้าเหล่านงสนมแห่งอามุน - รา และอาจจะเป็นถึงภริยาของนักบวชชั้นสูงแห่งอามุน ถ้าสตรีชาวอียิปต์นามว่า เฮเร เป็นมารดาของฟาโรห์สเมนเดส  พระองค์ก็จะเป็นพระเชษฐาหรือพระอนุชาของ นอดจ์เมต และเป็นพระเชษฐภาดาของเฮริฮอร์และพิอังค์
พระองค์ทรงอภิเษกสมรสกับพระนางเทนต์อามุน บี ซึ่งอาจจะเป็นพระราชธิดาในฟาโรห์รามเสสที่ 11 และอาจจะเป็นพระราชบิดาและพระราชมารดาของฟาโรห์อเมเนมนิซู ผู้ขึ้นครองราชย์ต่อจากพระองค์
== การครองราชย์ ==
พระองค์มีอำนาจเพียงเล็กน้อยในอาณาเขตของอียิปต์บน โดยมีการค้นพบจารึกหินหนึ่งชิ้นที่พบอยู่ในเหมืองที่เมือง เอด-ดิบาดิยา ซึ่งอยู่ตรงข้ามกับมาเมืองเกเบลิน ทางฝั่งขวาของแม่น้ำไนล์ รวมถึงจารึกบนกำแพงล้อมรอบวิหารในเมืองคาร์นัก ที่สร้างขึ้นในรัชสมัยของฟาโรห์ทุตโมสที่ 3
โดยจารึกหินที่ถูกค้นพบในเหมืองนั้น บันทึกไว้ว่า "ขณะที่พระองค์ทรงพำนักอยู่ ณ เมืองเมมฟิส ได้ทราบถึงเกิดน้ำท่วมอันรุนแรงที่วิหารแห่งลักซอร์ จึงสั่งให้ซ่อมแซม (ด้วยเหตุนี้จึงเกิดเหมืองแห่งนี้) และการซ่อมแซมวิหาแห่งลักซอร์มีผลอันสำเร็จ"
พระองค์ถูกระบุว่าทรงครองราชย์เป็นเวลา 26 ปี โดยมาเนโธ และการสิ้นพระชนม์ของพระองค์ใน 1052 ปีก่อนคริสตกาล โดยฟาโรห์เนเฟอร์คาเร อเมเนมนิซูทรงขึ้นครองราชย์ต่อจากพระองค์ ซึ่งอาจจะเป็นพระราชโอรสของพระองค์
== อ้างอิง ==
ฟาโรห์ยุคราชวงศ์ที่ยี่สิบเอ็ด
ดิสนีย์+

ดิสนีย์+ หรือ ดิสนีย์พลัส (Disney+, Disney Plus) เป็นบริการวีดิทัศน์ตามคำขอแบบบอกรับสมาชิกที่มีแผนกจำหน่ายสื่อและความบันเทิงของเดอะวอลต์ดิสนีย์ เป็นเจ้าของและดำเนินการ เปิดให้บริการในวันที่ 12 พฤศจิกายน พ.ศ.2562 ในสหรัฐเป็นประเทศแรก และขยายพื้นที่ให้บริการทั่วโลกในอนาคต รายการที่มีให้เลือกชมนั้น จะเน้นภาพยนตร์และรายการทีวีจากวอลต์ดิสนีย์สตูดิโอ และวอลต์ดิสนีย์เทเลวิชัน อีกทั้งยังมีรายการจากบริษัทในเครือของดิสนีย์ ได้แก่ ดิสนีย์, พิกซาร์, มาร์เวล, สตาร์ วอร์ส, ทเวนตีท์เซนจูรีฟอกซ์ และ เนชั่นแนลจีโอกราฟิก
== กำหนดการฉาย ==

== ดูเพิ่ม ==
แม็กซ์ (บริการผ่านสัญญาณต่อเนื่อง)
แอปเปิลทีวี+
ไอฟลิกซ์
เน็ตฟลิกซ์
ยูทูบ พรีเมียม
ดับเบิลยูดับเบิลยูอี เน็ตเวิร์ค
ดิสนีย์+ ฮอตสตาร์
ดาโซน
== หมายเหตุ ==
== อ้างอิง ==
== แหล่งข้อมูลอื่น ==
 
บริการวีดิทัศน์ตามคำขอแบบบอกรับสมาชิก